cometadata/datacite-titles-descriptions-related-identifiers huggingface dataset:
DOI: 10.14457/cu.the.2012.426
title: ผลของโปรแกรมการส่งเสริมพฤติกรรมสุขภาพที่เน้นการเต้นแอโรบิกแบบมวยไทยต่อความดันโลหิตและดัชนีมวลกายของผู้ที่มีภาวะเสี่ยงความดันโลหิตสูง

description: การวิจัยกึ่งทดลองนี้มีวัตถุประสงค์ เพื่อศึกษาผลของโปรแกรมการส่งเสริมพฤติกรรมสุขภาพที่เน้นการเต้นแอโรบิแบบมวยไทยต่อความดันโลหิตและดัชนีมวลกายของผู้ที่มีภาวะเสี่ยงความดันโลหิตสูง กลุ่มตัวอย่าง คือผู้ที่มีความดันโลหิต 120-139/80-89 มิลลิเมตรปรอท จำนวน 60 คน ซึ่งมารับบริการที่หน่วยบริการสุขภาพระดับปฐมภูมิ โรงพยาบาลพระนครศรีอยุธยา โดยสุ่ม 2 แห่งจาก 5 แห่ง แบ่งเป็นกลุ่มควบคุมซึ่งได้รับการพยาบาลตามปกติ ส่วนกลุ่มมทดลองเข้าร่วมโปรแกรมการส่งเสริมพฤติกรรมสุขภาพที่เน้นการเต้นแอโรบิแบบมวยไทย ซึ่งพัฒนามาจาก แนวทางการดูแล รักษาผู้ที่มีความดันโลหิตเกือบสูงใน 1The 7th Report of the Joint National Committee on Prevention, Detection, Evaluation, and Treatment of High Blood Pressure (The JNC 7) ร่วมกับการทบทวนวรรณ โปรแกรมดังกล่าวประกอบด้วย การสร้างความตระหนัก การสร้างแรงจูงใจ การฝึกทักษะ โดยการออกกำลังกายแอโรบิกแบบมวยไทย สัปดาห์ละ 5 วัน ติดต่อกัน 10 สัปดาห์ และการติดตาม เครื่องมือที่ใช้ในการเก็บรวบรวมข้อมูล ได้แก่ เครื่องวัด ความดันโลหิตแบบอัตโนมัติ เครื่องชั่งน้ำหนัก และแถบวัดส่วนสูง วิเคราะห์ข้อมูลโดยการหาค่าเฉลี่ย ส่วนเบี่ยงเบนมาตรฐาน และทดสอบด้วยสถิติที่ ผลการวิจัย พบว่า ภายหลังเข้าร่วมโปรแกรมการส่งเสริมพฤติกรรมสุขภาพที่เน้นการเต้นแอโรบิแบบมวยไทย ผู้ที่มีภาวะความดันโลหิตเกือบสูงกลุ่มทดลองมีค่าเฉลี่ยดัชนีมวลกาย ความดันซิสโทลิกและความดันไดแอสโทลิกต่ำกว่าก่อนเข้าร่วมโปรแกรมฯ อย่างมีนัยสําคัญทางสถิติที่ระดับ .001 และค่าเฉลี่ยความดันซิสโทลิก ความดันไดแอสโทลิกและดัชนีมวลกายของผู้ที่มีภาวะความดันโลหิตเกือบสูงกลุ่มทดลองยังต่ำกว่ากลุ่มควบคุมอย่างมีนัยสําคัญทางสถิติที่ระดับ.001
DOI: 10.14457/cu.the.2012.427
title: การศึกษาปฏิบัติการชุมชนทางเลือกในบริบทสังคมไทย

description: การพัฒนาประเทศไปในทิศทางที่มุ่งไปสู่ความทันสมัย แม้ว่าจะทำให้เกิดความก้าวหน้าในหลายด้าน แต่ก็ส่งผลกระทบและก่อให้เกิดปัญหามากมาย จึงมีความพยายามค้นหาทางเลือกใหม่สำหรับการพัฒนา งานวิจัยนี้ศึกษาความเป็นมา การก่อตั้ง เป้าหมาย การดำเนินกิจกรรมของชุมชนทางเลือกและนัยยะที่มีต่อสังคม ซึ่งชุมชนทางเลือกที่ใช้เป็นตัวอย่างในการศึกษา มี 2 ชุมชน ได้แก่ ชุมชนอโศก ซึ่งถือเป็นชุมชนที่มีแนวคิดทางศาสนาเป็นแนวคิดหลัก ชุมชนอโศกเริ่มก่อตั้งขึ้นมาในปี พ.ศ.2519 และขยายชุมชนไปถึง 9 แห่งทั่วประเทศ นับว่าเป็นหนึ่งในต้นแบบของปฏิบัติการชุมชนทางเลือกในประเทศไทย และเพื่อให้การศึกษามีความครอบคลุมมากขึ้น จึงเลือกศึกษาชุมชนอาศรมวงศ์สนิท จังหวัดนครนายก ซึ่งเป็นชุมชนที่สมาชิกมุ่งเน้นการใช้ชีวิตเรียบง่าย ส่งเสริมการเรียนรู้และพัฒนาศักยภาพของสมาชิกเพื่อรับใช้และพัฒนาสังคมอีกแห่งหนึ่ง การศึกษานี้ใช้วิธีวิจัยเชิงคุณภาพ เก็บข้อมูลโดยการศึกษาเอกสาร การสัมภาษณ์ และการสังเกต จากการศึกษาพบว่าปฏิบัติการชุมชนทางเลือกประกอบไปด้วยอุดมการณ์ของชุมชนในการหลีกหนีวิถีทางของการพัฒนากระแสหลัก และมีแนวทางปฏิบัติหรือระเบียบกฎเกณฑ์ร่วมภายในชุมชนเพื่อทำให้ชุมชนสามารถบรรลุเป้าหมายหรืออุดมการณ์ที่ตั้งไว้ ชุมชนทางเลือกในความหมายของชุมชนอุดมคติ และชุมชนแบบจงใจก่อตั้ง (Intentional Community) นั้นให้ความสำคัญกับหลัก “ปฏิบัติการ” และ “แรงจูงใจ/ความตั้งใจ/อุดมการณ์ร่วม” มากกว่าจะเน้นที่การมี “ชุมชน” และ “สมาชิก” ที่ยั่งยืนถาวรสืบต่อเนื่องกันไป ดังนั้น แม้ว่าชุมชนจะมีการขึ้น-ลง เกิด-ดับ มีพลวัตและการปรับเปลี่ยนสมาชิกหรือโครงสร้างชุมชน แต่ก็อาจจะยังรักษาปฏิบัติการไว้เพื่อสร้างความมั่นใจเกี่ยวกับความเป็นไปได้ที่จะมีวิถีทางเลือกจากแนวทางการพัฒนากระแสหลัก ชุมชนทางเลือกจึงถือได้ว่าเป็นการสร้างสังคมตัวอย่างและสร้างแรงบันดาลใจให้สังคมภายนอกได้เห็นว่าการใช้ชีวิตที่แตกต่าง และการปฏิบัติตามเป้าหมายนั้นไม่ใช่เรื่องที่เป็นไปไม่ได้ ปฏิบัติการชุมชนทางเลือกให้ความสำคัญและพัฒนาคุณภาพของมนุษย์โดยผ่านกระบวนการในชุมชน ปลูกฝังความห่วงใยธรรมชาติและสร้างประโยชน์เพื่อสังคม ปฏิบัติการชุมชนทางเลือกจึงถือเป็นการพัฒนาทางเลือกที่ใช้ชะลอความรุนแรงจากการครอบงำของการพัฒนากระแสหลักได้ โดยเฉพาะอย่างยิ่งหากมีการเผยแพร่แนวคิดและปฏิบัติการไปสู่วงที่กว้างขึ้น
DOI: 10.17632/kdyptfxw94.1
title: Data for: Inequalities in Presence of a School Funding Formula: The 15-year Free Education Program in Thailand

description: Inequalities in Presence of a School Funding Formula: The 15-year Free Education Program in Thailand The data used in this paper comes from a combined Public Expenditure Tracking Survey (PETS) and Quantitative Service Delivery Survey (QSDS) organized by UNICEF in 2015-2016. The sample of primary and secondary schools is made of 190 primary and 50 secondary schools, as well as data on student results, teachers and households averaged at the school level.
DOI: 10.18141/1558920
title: SECARB Project Overview Book

description: In 2003, the United States Department of Energy (DOE) issued awards initiating seven Regional Carbon Sequestration Partnerships (RCSP) spanning the United States and portions of Canada. Managed by DOE’s National Energy Technology Laboratory (NETL), the RCSPs currently represent more than 400 state agencies, universities, and private companies, spanning 43 states, three Native American Organizations, and four Canadian provinces. The Southern States Energy Board (SSEB) received an award on October 1, 2003, which established the Board’s overall management and administration of the Southeast Regional Carbon Sequestration Partnership, or SECARB. The geographical region currently includes 13 states and a network of more than 100 stakeholders. The Nation’s leading scientists, university researchers, national laboratories, industrial representatives, environmental organizations, and many others have taken a proactive approach at identifying and characterizing the most promising options for technology deployment and carbon dioxide (CO2) utilization and storage (CCUS) for the Southeast. The results obtained during these injections will be important to the future commercialization of CCUS technologies and the continued use of fossil fuels as a significant energy source in a manner that is environmentally responsible. Each of the six SECARB project locations has been locally coordinated by its own field team. The field teams assume responsibility for the technical scope of work, local education and outreach, permitting, monitoring, verification, and accounting (MVA), and maintaining the validation test’s schedule and budget. Each team contributes new information to the continued characterization of the region. In addition, a task is dedicated to integrating field data and filling gaps in regional characterization data sets. Data and tools developed in the Continued Characterization task are incorporated into a relational database and geographic information system (GIS). All field tests, the continued characterization project, and the cross-cutting functions are designed to support the DOE roadmap by validating technologies and identifying locations throughout the region that could support full-scale CCUS deployment opportunities. Detailed fact sheets for the SECARB projects are available on the SECARB website at www.secarbon.org (see “Projects” tab).
DOI: 10.14457/cu.the.2012.428
title: ความสัมพันธ์ระหว่างความเหลื่อมล้ำทางการศึกษาและความเหลื่อมล้ำทางรายได้ในประเทศไทย

description: การศึกษานี้มีวัตถุประสงค์เพื่อศึกษาความสัมพันธ์ระหว่างความเหลื่อมล้ำทางการศึกษาและความเหลื่อมล้ำทางรายได้ ภายใต้สมมติฐานที่ว่า ความเหลื่อมล้ำทางการศึกษาและความเหลื่อมล้ำทางรายได้มีความสัมพันธ์ในลักษณะสองทิศทาง นั่นคือถ้าความเหลื่อมล้ำทางการศึกษาเพิ่มขึ้นจะทำให้ความเหลื่อมล้ำทางรายได้เพิ่มขึ้น และถ้าความเหลื่อมล้ำทางรายได้เพิ่มขึ้นก็ทำให้ความเหลื่อมล้ำทางการศึกษาเพิ่มขึ้นเช่นกัน โดยใช้ค่าสัมประสิทธิ์จีนีทางการศึกษาเป็นตัวแทนในการวัดความเหลื่อมล้ำทางการศึกษา และใช้สัมประสิทธิ์จีนีทางรายได้เป็นตัวแทนในการวัดความเหลื่อมล้ำทางรายได้ โดยทำการวิเคราะห์ความสัมพันธ์ของความเหลื่อมล้ำทางการศึกษาและความเหลื่อมล้ำทางรายได้ด้วยวิธีกำลังสองน้อยสุดสองขั้น (Two Stage Least Square: 2SLS) กับข้อมูลรายจังหวัดของประเทศไทยตั้งแต่ปี พ.ศ. 2531-2552 ทั้ง 73 จังหวัดในปี พ.ศ. 2531-2535 และ 76 จังหวัดในปี พ.ศ. 2537-2552 ผลการศึกษาพบว่าความเหลื่อมล้ำทางการศึกษาและความเหลื่อมล้ำทางรายได้มีความสัมพันธ์ต่อกันในทิศทางเดียวกัน ความเหลื่อมล้ำทางการศึกษาที่เพิ่มขึ้นทำให้ความเหลื่อมล้ำทางรายได้เพิ่มขึ้น ในขณะที่ความเหลื่อมล้ำทางรายได้ที่เพิ่มขึ้นทำให้ความเหลื่อมล้ำทางการศึกษาเพิ่มขึ้นเช่นกัน ผลการศึกษายังชี้ให้เห็นว่าจำนวนปีการศึกษาเฉลี่ยของประชากร และสัดส่วนของประชากรที่ประกอบอาชีพเกษตรกรรมต่ออุตสาหกรรม เป็นปัจจัยที่มีความสัมพันธ์ต่อความเหลื่อมล้ำทางรายได้และความเหลื่อมล้ำทางการศึกษา นอกจากนี้ยังพบว่าค่าใช้จ่ายเพื่อการศึกษาก็ส่งผลต่อความเหลื่อมล้ำทางการศึกษาเช่นกัน ผลการศึกษาจากการทดสอบสมมติฐานคุซเนททางรายได้พบว่า ความสัมพันธ์ระหว่างการเติบโตทางเศรษฐกิจและความเหลื่อมล้ำทางรายได้ในประเทศไทยเป็นไปตามสมมติฐานของคุซเนท และผลการศึกษาจากการทดสอบสมมติฐานคุซเนททางการศึกษาพบว่า ความสัมพันธ์ระหว่างจำนวนปีการศึกษาเฉลี่ยและความเหลื่อมล้ำทางการศึกษาในประเทศไทยไม่เป็นไปตามสมมติฐานของคุซเนท
DOI: 10.14457/cu.the.2012.429
title: แนวทางการพัฒนาโปรแกรมเสริมคอมพิวเตอร์ช่วยในการวิเคราะห์ผลกระทบสิ่งแวดล้อม : การบดบังแดด

description: สุวภา ขจรฤทธิ์ (2552) เสนอแนวทางการวิเคราะห์ผลกระทบสิ่งแวดล้อมด้านการบดบังแดดจาก โครงการอาคารสูงโดยวิธีสร้างภาพจำลอง 3 มิติ อาคารโครงการ, อาคารข้างเคียง และสร้างภาพจำลอง พื้นที่ร่มเงาโดยวิธีการประมวลผลด้วยโปรแกรม 3dmax ประกอบกับคำนวณหาร้อยละพื้น ผิวอาคารที่ ได้รับผลกระทบด้านการบัดบังแดด แล้วน าไปหาค่าเฉลี่ย ตามจำนวนช่วงเวลาที่เป็นร้อยละพื้น ผิวอาคารที่ ได้รับผลกระทบฯ เฉพาะวันที่ 21 มีนาคม – 21 มิถุนายน - 21ธันวาคม ด้วยมือ การศึกษาครั้งนี้มีวัตถุประสงค์จะพัฒนาโปรแกรมเสริม (Plugins) มาแทนวิธีการประมวลผลด้วย โปรแกรม 3dmax และการคำนวณด้วยมือ โดยเลือกใช้โปรแกรม Google SkechUp เนื่องจากมีความ เหมาะสมในการติดตัง้ และการใช้งานที่ง่ายต่อการทำความเข้าใจ อีกทัง้ สามารถสร้างภาพจำลอง 3 มิติ พื้นที่ร่มเงาโดยวิธีการประมวลผลด้วยโปรแกรมเสริม 1001shadows โดยมีลำดับกระบวนการทำงานดังนี้กระบวนการที่ 1 หาระยะพื้นที่ร่มเงาเพื่อกำหนดขอบเขตพื้น ที่ศึกษา โปรแกรมเสริมจะให้สร้าง ภาพจำลอง 3 มิติ อาคารโครงการในหน้าต่างโปรแกรม ผู้ใช้จะต้องนำขนาดอาคารโครงการไปกรอกข้อมูล เบื้องต้น ได้แก่ ชื่อ และความกว้าง-ยาว-สูงของอาคารโครงการ โปรแกรมเสริมจะประมวลผลแสดงพื้นที่ร่ม เงาทัง้ 3 วันออกมา เพื่อสร้างระยะพื้นที่ร่มเงา ผู้ใช้จะต้องนำตัวเลขระยะพื้น ที่ร่มเงาไปกรอกในช่องเพื่อ กำหนดขอบเขตพื้นที่ศึกษา นำขอบเขตพืน้ ที่ศึกษามาเป็ นกรอบพืน้ ที่ในการสร้างภาพจำลอง 3 มติ อิ าคาร ข้างเคียงที่อยู่ในขอบเขตพื้นที่ศึกษาเพื่อกำหนดเป็นอาคารที่ได้รับผลกระทบฯ สุดท้ายให้กรอกพื้นที่ของ พื้นผิวอาคารที่ได้รับผลกระทบฯลงในตารางของโปรแกรมเสริม กระบวนการที่ 2 หาผลกระทบด้านการบดบังแดด เลือกไปที่ต าแหน่งพืน้ ผิวอาคารที่โดนพื้นที่ร่ม เงาบดบัง โปรแกรมเสริมจะแสดงตัวเลขเพื่อนำไปกรอกลงในตารางของทัง้ 3 วัน ตามลำดับ โปรแกรมเสริม จะคำนวณหาค่าเฉลี่ย ที่เป็นร้อยละพื้น ผิวอาคารที่ได้รับผลกระทบฯ ที่อยู่ในขอบเขตพื้นที่ศึกษาในช่วงเวลา 11:00-14:00 น. ของทัง้ 3 วันที่กำหนด ซึ่งช่วงเวลาดังกล่าวจะสัน้ กว่าที่สุวภากำหนดไว้ เนื่องจากช่วงเวลา เดิมที่ใช้ส่งผลให้พื้น ที่ร่มเงามีระยะที่ไกลและจำนวนมาก ทำให้ต้องระบุอาคารที่ได้รับผลกระทบฯและใช้ เวลาในการคำนวณเป็นจำนวนมาก อีกทัง้ ตัวเลขค่าเฉลี่ย ที่ได้จะไม่ถึงเกณฑ์ระดับความรุนแรงที่กำหนดไว้ ดังนัน้ การลดช่วงเวลาดังกล่าว ช่วยทำให้โปรแกรมเสริมใช้งานได้ง่ายมากขึน้ ตามวัตถุประสงค์
DOI: 10.14457/cu.the.2012.430
title: การวิเคราะห์รูปแบบค่าใช้จ่ายของครัวเรือนไทย ก่อนและหลังโครงการหลักประกันสุขภาพถ้วนหน้า

description: การศึกษาครั้งนี้มีวัตถุประสงค์เพื่อศึกษารูปแบบค่าใช้จ่ายในการบริโภคสินค้าและบริการด้านสุขภาพ และสินค้าและบริการอื่นของครัวเรือนไทย ก่อนและหลังโครงการหลักประกันสุขภาพถ้วนหน้า โดยพิจารณาร่วมกับปัจจัยทางด้านเศรษฐกิจและสังคมของครัวเรือน จากข้อมูลรายงานการสำรวจภาวะเศรษฐกิจและสังคมของครัวเรือน (SES) ของสำนักงานสถิติแห่งชาติ โดยการศึกษาความสัมพันธ์ระหว่างปัจจัยทางด้านเศรษฐกิจและสังคมของครัวเรือนกับค่าใช้จ่ายในการบริโภคสินค้าและบริการด้านสุขภาพ ได้อาศัยวิธี Heckman Two-step Estimator เนื่องจากมีบางครัวเรือนมีค่าใช้จ่ายในการบริโภคสินค้าและบริการด้านสุขภาพเป็นศูนย์ ในขณะที่การศึกษาความสัมพันธ์ระหว่างปัจจัยทางด้านเศรษฐกิจและสังคมของครัวเรือนกับค่าใช้จ่ายในการบริโภคสินค้าและบริการอื่น ทำการประมาณค่าโดยอาศัยวิธีกำลังสองน้อยที่สุด (Ordinary Least Square) เนื่องจากไม่มีครัวเรือนมีค่าใช้จ่ายในการบริโภคสินค้าและบริการอื่นเป็นศูนย์ ผลการศึกษาเชิงปริมาณแสดงให้เห็นว่า ปัจจัยทางด้านเศรษฐกิจและสังคมของครัวเรือน ได้แก่ ภูมิภาคที่ตั้งครัวเรือน จำนวนสมาชิกในครัวเรือน ลักษณะชุมชนที่อยู่อาศัย การครอบครองที่อยู่อาศัยของครัวเรือน เพศหัวหน้าครัวเรือน การศึกษาของหัวหน้าครัวเรือน รายได้ของครัวเรือน และการมีหลักประกันสุขภาพถ้วนหน้าของหัวหน้าครัวเรือน มีอิทธิพลต่อค่าใช้จ่ายในการบริโภคสินค้าและบริการด้านสุขภาพ และสินค้าและบริการอื่นอย่างมีนัยสำคัญทางสถิติ ณ ระดับความเชื่อมั่นร้อยละ 99 โดยพบว่า ครัวเรือนที่อยู่ในกรุงเทพฯ มีค่าใช้จ่ายในการบริโภคสินค้าและบริการด้านสุขภาพ และสินค้าและบริการอื่นสูงกว่าครัวเรือนที่อยู่ในภาคอื่นๆ นอกจากนั้นพบว่า หากหัวหน้าครัวเรือนอยู่ในระบบหลักประกันสุขภาพถ้วนหน้า ครัวเรือนจะมีค่าใช้จ่ายในการบริโภคสินค้าและบริการด้านสุขภาพสูงกว่าครัวเรือนที่หัวหน้าครัวเรือนไม่อยู่ในหลักประกันสุขภาพถ้วนหน้า หรือครัวเรือนอยู่ในระบบสวัสดิการข้าราชการและระบบประกันสังคม
DOI: 10.14457/cu.the.2012.431
title: การพัฒนาแบบจำลองทางพลศาสตร์ของรถยนต์ไฟฟ้าเพื่อทำนายอัตราการใช้พลังงาน

description: วิทยานิพนธ์นี้เป็นการพัฒนาแบบจำลองทางพลศาสตร์ของระบบขับเคลื่อนรถยนต์ไฟฟ้า เพื่อทำนายอัตราการใช้พลังงาน แบบจำลองดังกล่าวถูกพัฒนาขึ้นจากแบบจำลองทางคณิตศาสตร์ของระบบย่อยต่างๆ ที่เป็นส่วนประกอบของระบบขับเคลื่อนรถยนต์ไฟฟ้า ได้แก่ แบบจำลอง Traction Model และแบบจำลองแบตเตอรี่ ซึ่งแบบจำลอง Traction Model นั้นจะประกอบด้วยระบบควบคุม มอเตอร์ ระบบส่งกำลัง และRoadload ส่วนแบบจำลองแบตเตอรี่นั้นถูกพัฒนาขึ้นจากแบบจำลองทางคณิตศาสตร์และการทดสอบ ในเบื้องต้นนี้การออกแบบและค่าพารามิเตอร์ต่างๆ ของรถจะอ้างอิงจากรถตุ๊กตุ๊กไฟฟ้าเพราะเป็นรถที่ใช้ในการขับทดสอบ จากการตรวจสอบความถูกต้องของแบบจำลองพบว่าผลการจำลองมีความถูกต้องแม่นยำ สามารถจำลองการทำงานได้ใกล้เคียงกับผลการขับทดสอบจริง ส่วนถัดมาเป็นการจำลองการทำงานของแบบจำลองกับ Bangkok Driving Cycle เพื่อหาอัตราการใช้พลังงานและระยะทางที่สามารถขับขี่ได้ต่อการชาร์จ โดย Bangkok Driving Cycle นี้ได้จากการเก็บข้อมูลความเร็วในการขับทดสอบรถยนต์ตามเส้นทางในเขตเมืองของกรุงเทพฯ พบว่าแบบจำลองใช้พลังงานในการขับเคลื่อน 11.55 kWh และสามารถขับขี่ได้ระยะทาง 32.13 km ก่อนที่แบตเตอรี่จะไม่สามารถให้พลังงานในการขับเคลื่อนได้เพียงพอ จากนั้นเป็นการวิเคราะห์หาขนาดของมอเตอร์และแบตเตอรี่ที่เหมาะสมกับการจราจรในกรุงเทพฯ โดยกำหนดสมรรถนะของรถยนต์ไฟฟ้าในเรื่องของความเร็วสูงสุด และความเร่งสูงสุดจาก Bangkok Driving Cycle เพื่อใช้คำนวณหาขนาดของมอเตอร์ และกำหนดระยะทางทั้งหมดที่ใช้ในการขับขี่เพื่อหาพลังงานและเลือกขนาดของแบตเตอรี่ จากการคำนวณพบว่าขนาดของมอเตอร์ที่เหมาะสม คือ มีกำลังสูงสุด 6.46 kW สร้างแรงบิดสูงสุดได้ 25.56 Nm และสามารถทำความเร็วรอบได้ 3,819 rpm ส่วนขนาดของแบตเตอรี่ที่เหมาะสมคือ เป็นแบตเตอรี่ขนาด 12 V ที่ความจุมากกว่า 21.04 Ah จำนวน 5 ก้อน
DOI: 10.14457/cu.the.2012.432
title: การลดการปลดปล่อยก๊าซเรือนกระจกจากการใช้เชื้อเพลิงสำหรับอากาศยานพาณิชย์

description: การวิจัยครั้งนี้เป็นการศึกษาการปล่อยก๊าซเรือนกระจกที่ปล่อยออกมาจากการสันดาปเชื้อเพลิงของอากาศยานพาณิชย์ซึ่งส่งผลกระทบต่อการเปลี่ยนแปลงภูมิอากาศ วัตถุประสงค์ของการศึกษาเพื่อวิเคราะห์การใช้พลังงานและการประเมินการปล่อยก๊าซเรือนกระจกของอากาศยานพาณิชย์ของประเทศไทยภายใต้วงจร Landing and Take-Off cycle (LTO) และขณะทำการบินโดยทำการวิเคราะห์และประเมินข้อมูลในปีฐาน คือปี 2011 ในเส้นทางการบินจากท่าอากาศยานนานาชาติสุวรรณภูมิ ถึงท่าอากาศยานนานาชาติของประเทศสมาชิกสหภาพยุโรป แบบบินประจำ ผลการศึกษาจากกรณีศึกษาพบว่าปี 2011 ปริมาณการใช้เชื้อเพลิงฟอสซิลคือ 495,037.13 ตัน และปลดปล่อยก๊าซเรือนกระจก 1,577,922.75 ตันคาร์บอนไดออกไซด์เทียบเท่า และพยากรณ์การใช้เชื้อเพลิงต่อไปในปี 2012 - 2020 ซึ่งการศึกษาพบว่าในปี 2020 มีปริมาณการใช้เชื้อเพลิง 748,441.55 ตัน โดยประเมินจากมาตรการการลดก๊าซเรือนกระจกได้แก่ มาตรการการเทคโนโลยีอากาศยานประสิทธิภาพสูงซึ่งสามารถลดการใช้เชื้อเพลิงฟอสซิลได้ 2 เปอร์เซ็นต์ในปี 2020 และมาตรการการเปลี่ยนเชื้อเพลิงสามารถลดการใช้เชื้อเพลิงฟอสซิลได้ 53 เปอร์เซ็นต์ในปี 2020 การเปลี่ยนแปลงเทคโนโลยีนั้น สามารถประสบความสำเร็จตามเป้าหมายของข้อกำหนดปริมาณการปลดปล่อยก๊าซเรือนกระจกของมาตรการการลดก๊าซเรือนกระจกของประเทศสมาชิกสหภาพยุโรปในระยะยาว เชื้อเพลิงชีวภาพเป็นหนึ่งในแนวทางที่มีแนวโน้มมากที่สุดที่สามารถตอบสนองสายการบิน ในการลดการปลดปล่อยก๊าซเรือนกระจก และลดความเสี่ยงจากราคาเชื้อเพลิงฟอสซิลที่ผันผวนและสูงขึ้น ผลการศึกษาครั้งนี้ จึงเป็นแนวทางในการพัฒนาเทคโนโลยี และการลดการปลดปล่อยก๊าซเรือนกระจกอย่างยั่งยืน รวมถึงเพื่อเป็นข้อมูลประกอบการพิจารณา การจัดการ เพื่อเพิ่มประสิทธิภาพการใช้พลังงานในภาคขนส่งทางอากาศ
DOI: 10.14457/cu.the.2012.433
title: การถ่ายทอดวิธีการบรรเลงซอสามสาย สำนักพระยาภูมีเสวิน (จิตร จิตตเสวี)

description: การศึกษาวิจัยครั้งนี้มีจุดประสงค์เพื่อศึกษาและรวบรวมประวัติสำนักพระยาภูมีเสวิ(จิตร จิตตเสวี)ศึกษาการถ่ายทอดวิธีการบรรเลงซอสามสาย สำนักพระยาภูมีเสวินและศึกษาบทเพลงที่ใช้เป็นแบบฝึกหัดพื้นฐานและกลวิธีที่พบในบทเพลงสำนักพระยาภูมีเสวิน ผลการวิจัยพบว่า สำนักพระยาภูมีเสวิน (จิตร จิตตเสวี) มีที่มาจาก สายราชสำนัก พระราชวงศ์จักรี และสายพระประดิษฐไพเราะ (มี ดุริยางกูร)และได้รับการถ่ายทอดแนวคิดการประพันธ์ทางเดี่ยว จากพระยาประสานดุริยศัพท์(แปลก ประสานศัพท์) จึงทำให้เกิดแบบแผน การบรรเลงซอสามสายสำนักพระยาภูมีเสวิน(จิตร จิตตเสวี) อันมีเอกลักษณ์ ๔ ประการคือ มีท่าทาง การนั่งและการบรรเลงซอสามสายที่สง่างาม ทั้งการปักซอ การคอนซอ การจับคันชักและการพาดคันชัก มีการใช้นิ้วและคันชักอย่างมีระบบ มีการถ่ายทอดอย่างมีแบบแผน และมีทางเพลงที่มีความเรียบง่าย ปัจจุบันมีลูกศิษย์ที่ถ่ายทอดการบรรเลงซอสามสายสำนักพระยาภูมีเสวินจำนวน ๖ สาย การถ่ายทอดซอสามสาย สำนักพระยาภูมีเสวิน (จิตร จิตตเสวี)พบว่ามีการถ่ายทอด ๒ ลักษณะคือ สีซอสามสายไปพร้อมกับลูกศิษย์ และการต่อเพลงแบบบอกด้วยปาก ซึ่งเป็นการต่อเพลงโดย ใช้ความจำล้วน ไม่มีการใช้โน้ต มีขั้นตอนการถ่ายทอด ๕ ขั้นตอน ได้แก่ ขั้นที่ ๑ ขั้นก่อนสอน ขั้นที่ ๒ ขั้นถ่ายทอดพื้นฐานการบรรเลง ขั้นที่ ๓ ขั้นประเมินผล ขั้นที่ ๔ ขั้นต่อเพลงเดี่ยวขั้นกลาง และขั้นที่ ๕ ขั้นต่อเพลงเดี่ยวขั้นสูง เอกลักษณ์ในการถ่ายทอดการบรรเลงซอสามสาย สำนักพระยาภูมีเสวิน คือ เน้นการสอนพื้นฐาน ให้มีท่าทางการบรรเลงที่สง่างาม และมีแบบฝึกหัดสำหรับการฝึกหัดซอสามสายขั้นพื้นฐาน ๒ บทเพลง ได้แก่ เพลงไล่นิ้ว และเพลงต้นเพลงฉิ่ง สามชั้น การถ่ายทอดบทเพลงในสำนักพระยาภูมีเสวิน (จิตร จิตตเสวี) จะมีลำดับในการเรียนอย่างเคร่งครัด โดยสามารถแบ่งบทเพลงออกเป็น ๔ กลุ่ม ได้แก่ กลุ่มที่ ๑ กลุ่มเพลงฝึกหัด กลุ่มที่ ๒ กลุ่มเพลงเดี่ยวขั้นพื้นฐาน กลุ่มที่ ๓ กลุ่มเพลงเดี่ยวขั้นกลาง กลุ่มที่ ๔ กลุ่มเพลงเดี่ยวขั้นสูง
DOI: 10.14457/cu.the.2012.434
title: การสืบทอดดนตรีไทยบ้านครูสกล แก้วเพ็ญกาศ

description: วิทยานิพนธ์นี้มุ่งศึกษาประวัติครูสกล แก้วเพ็ญ และศึกษากลวิธีการสืบทอดดนตรีไทย ของครูสกล แก้วเพ็ญกาศ ผลการวิจัยพบว่า ครูสกล แก้วเพ็ญกาศ เกิดในตระกูลนักดนตรีไทย ศึกษาวิชาดนตรีไทยจากบิดามารดามาแต่เยาว์วัยกับบุคคลในครอบครัวและได้เรียนรู้ดนตรีไทยกับครู หลายท่านจนมีความสามารถในด้านการบรรเลงเครื่องดนตรีไทยประเภทปี่พาทย์ ด้านขับร้องเพลงไทย ประพันธ์เพลง และด้านการสร้างเครื่องดนตรีเป็นอย่างดี มีผลงานปรากฏเป็นที่รู้จักในวงการดนตรีไทย อุปนิสัยเป็นผู้อ่อนน้อมถ่อมตน เมตตาต่อศิษย์ ถ่ายทอดความรู้ให้แก่ศิษย์โดยไม่หวังสิ่งใดตอบแทน วิธีการสืบทอดความรู้ใช้วิธีมุขปาฐะ และการสอนแบบให้ศิษย์ปฏิบัติตาม รวมถึงมีการอบรมด้านคุณธรรมแก่ศิษย์ ปัจจุบันศิษย์ครูสกล แก้วเพ็ญกาศ ยังคงมีการสืบทอดดนตรีไทย ไปยังศิษย์ของตน ซึ่งเป็นสิ่งยืนยันถึงการสืบทอดความรู้ด้านดนตรีไทยสำนักนี้ว่ายังคงดำเนินอยู่ ซึ่งครูสกล แก้วเพ็ญกาศ เป็นส่วนสำคัญที่ทำให้เกิดการสืบทอดนี้ขึ้น
DOI: 10.17632/cs6y88tsk3.1
title: Data of Choice architecture activates personal norms more than social norms to influence pro-environmental decisions.

description: Data of four experiments on the influence of personal and social norms on pro-environmental purchases.
DOI: 10.17632/tc29tt88fc.1
title: Data for: Electrostatically assisted air coarse filtration for energy efficient ambient particles removal: long-term performance in real environment and influencing factors

description: This material is attached (including Figs. A1 ~ A6 and Tables A1 ~ A9).
DOI: 10.14457/cu.the.2012.435
title: การผลิตกรดไขมันแบบกึ่งกะโดยจุลินทรีย์ในถังปฏิกรณ์แบบแผ่นหมุนชีวภาพ

description: จากการศึกษาการเจริญ อัตราการย่อยสลายน้ำมันปาล์ม ชนิดและปริมาณกรดไขมันในขวดเขย่า ของจุลินทรีย์ 4 ไอโซเลท ประกอบด้วยยีสต์ Yarrowia lipolytica (Y2) Candida tropicalis strain Vaucher (L9) และแบคทีเรีย Bacillus subtilis subsp. subtilis strain A17 (T3) Bacillus subtilis subsp. subtilis strain E28 (V3)) มีแนวโน้มเปอร์เซ็นต์การย่อยสลายเพิ่มขึ้นตามอัตราการเจริญเติบโตที่สัมพันธ์กัน การย่อยทำให้ได้ปริมาณกรดคาปริลิก (C8) มากที่สุดในชั่วโมงที่ 5 จากการทดลองแบบแฟคทอเรียลพบว่าสภาวะที่เหมาะสมในการผลิตกรดไขมันคือ พีเอช 7.5 อุณหภูมิ 37 องศาเซลเซียส และแหล่งคาร์บอน 2.5 เปอร์เซ็นต์ โดยให้กรดคาปริลิก (C8) เท่ากับ 2.08 กรัมต่อลิตร และพบว่าผลผลิตกรดคาปริลิก (C8) มีความสัมพันธ์กับปัจจัยทั้งสามอย่างนัยสำคัญทางสถิติที่ระดับความเชื่อมั่น 95 เปอร์เซ็นต์ (P≤0.05) และให้กราฟพื้นผิวตอบสนองเป็นรูปโค้งระฆังคว่ำ จากนั้นทำการศึกษาการผลิตกรดไขมันแบบกะในถังปฏิกรณ์แบบแผ่นหมุนชีวภาพพบว่าในชั่วโมงที่ 10 ให้กรดคาปริลิก (C8) สูงที่สุด เท่ากับ 2.18 กรัมต่อลิตร และทำการศึกษาการผลิตกรดไขมันแบบกึ่งกะในถังปฏิกรณ์แบบแผ่นหมุนชีวภาพพบว่าที่ชั่วโมงที่ 20 กรดคาปริลิก (C8) เพิ่มขึ้นสูงที่สุด เท่ากับ 2.69 กรัมต่อลิตร
DOI: 10.14457/cu.the.2012.436
title: การประสานเวลาอัตโนมัติแบบทันทีระหว่างเสียงและข้อความ

description: การประสานเวลาอัตโนมัติระหว่างเสียงและข้อความนั้น เป็นวิธีการที่แสดงเนื้อหาเดียวกันจากสื่อที่แตกต่างกัน ซึ่งในที่นี้คือเสียงและข้อความ ซึ่งโปรแกรมประยุกต์ส่วนใหญ่จะเป็นการประสานเวลาในระดับประโยค และใช้ข้อมูลของเสียงและข้อความทั้งหมดในการประสานเวลา แต่เนื่องด้วยความต้องการของโปรแกรมประยุกต์บางประเภท เช่น โปรแกรมการสร้างหนังสือเสียงซึ่งมีข้อความทั้งหมด และต้องการที่จะประสานเวลาในทันทีที่เสียงเข้ามาในระบบ อย่างไรก็ตาม ด้วยลักษณะของภาษาไทยซึ่งมีการแบ่งประโยคและคำไม่ชัดเจน ทำให้การประสานเวลานั้นมีความท้าทาย ดังนั้นวิทยานิพนธ์นี้จึงเสนอขั้นตอนวิธีในการประสานเวลาอัตโนมัติแบบทันทีระหว่างเสียงและข้อความในระดับพยางค์ ขั้นตอนวิธีที่นำเสนอนั้นใช้หลักการในการตรวจหาพยางค์และตรวจหาความไม่ตรงกันของการถอดเสียง การทดลองได้ศึกษาการใช้ลักษณะเด่นต่าง ๆ และการปรับค่าพารามิเตอร์อย่างละเอียด ขั้นตอนวิธีที่นำเสนอถูกนำมาเปรียบเทียบกับระบบอ้างอิง 2 ระบบ ซึ่งได้ผลลัพธ์ดีกว่าระบบอ้างอิง 75% และ 41% ตามลำดับ และในแง่ของเวลาสามารถคำนวณได้ในทันที
DOI: 10.14457/cu.the.2012.437
title: ปัจจัยทำนายการยอมรับวัคซีนป้องกันมะเร็งจากเชื้อ HPV ในชายรักชาย

description: การวิจัยสหสัมพันธ์เชิงทำนายนี้ มีวัตถุประสงค์ เพื่อศึกษาการยอมรับวัคซีนป้องกันมะเร็งจากเชื้อ HPV ในชายรักชาย ศึกษาความสัมพันธ์ระหว่างความรู้เกี่ยวกับเชื้อ HPV ความชอบทางเพศที่เป็นฝ่ายรับ จำนวนคู่นอน การรับรู้โอกาสเสี่ยง การรับรู้ความรุนแรง การรับรู้ประโยชน์ การรับรู้อุปสรรค การได้รับคำแนะนำ กับการยอมรับวัคซีนป้องกันมะเร็งจากเชื้อ HPV ในชายรักชาย และศึกษาปัจจัยทำนายการยอมรับวัคซีนป้องกันมะเร็งจากเชื้อ HPV ในชายรักชาย กลุ่มตัวอย่าง คือ ชายรักชายที่มีอายุระหว่าง 18-59 ปี ที่เข้ามารับบริการ ที่คลินิกสุขภาพชาย ศูนย์วิจัยโรคเอดส์ฯ และคลินิกสุขภาพชาย กลุ่มบางรักฯ จำนวน 259 คน คัดเลือกกลุ่มตัวอย่างด้วยการสุ่มแบบเป็นระบบ รวบรวมข้อมูลโดยใช้แบบวัดความรู้เกี่ยวกับเชื้อ HPV การรับรู้โอกาสเสี่ยง การรับรู้ความรุนแรง การรับรู้ประโยชน์ การรับรู้อุปสรรค การได้รับคำแนะนำ และแบบวัดการยอมรับวัคซีนป้องกันมะเร็งจากเชื้อ HPV แบบสอบถามทั้งหมดผ่านการตรวจสอบความตรงตามเนื้อหา โดยผู้ทรงคุณวุฒิ 5 ท่าน และนำไปหาค่าความเที่ยง ได้เท่ากับ .88, .89, .89, .96, .80, .95, และ .89 วิเคราะห์ข้อมูลโดยคำนวณค่าสัมประสิทธิ์สหสัมพันธ์ และวิเคราะห์ปัจจัยทำนายด้วยการคำนวณหาค่าสัมประสิทธิ์สหสัมพันธ์พหุคูณแบบขั้นตอน ผลการวิจัยพบว่า 1. การยอมรับวัคซีนป้องกันมะเร็งจากเชื้อ HPV ในชายรักชายอยู่ในระดับสูง (x ̅ = 21.28 ± SD. = 3.66)2. ความรู้เกี่ยวกับเชื้อ HPV การรับรู้โอกาสเสี่ยง การรับรู้ความรุนแรง การรับรู้ประโยชน์ประโยชน์ และการได้รับคำแนะนำ มีความสัมพันธ์ทางบวกกับการยอมรับวัคซีนป้องกันมะเร็งจากเชื้อ HPV ในชายรักชาย อย่างมีนัยสำคัญทางสถิติ (r = .134, r = .518, r = .196, r = .241, และ .145, p.05) 3. การรับรู้โอกาสเสี่ยง (β = .487) การรับรู้ประโยชน์ (β = .172) ความรู้เกี่ยวกับเชื้อ HPV (β = .131) และการรับรู้ความรุนแรง (β = .124) สามารถร่วมทำนายการยอมรับวัคซีนป้องกันมะเร็งจากเชื้อ HPV ในชายรักชายได้ ร้อยละ 33.6